Efter påskeferien kan danskerne se frem til en lidt større genåbning, som de fleste har sukket efter siden december. Med morgendagens genåbning begynder vi langsomt at få en smule af den hverdag, vi kendte fra før corona, tilbage. Herunder kan du se en liste over det, der fra tirsdag 6. april igen er åbent. En betingelse for genåbningen er, at der i stor stil skal benyttes coronatests. På efterskoler, ungdoms-og voksenuddannelser er ophold på skolen betinget af, at man har en gennemført test inden for de seneste 72 timer. Dog skal man maksimalt testes to gange om ugen. I folkeskolerne er det ikke et krav men en kraftig opfordring, at elever bliver testet to gange ugentligt. Lavest smitte i Nordjylland Smittetallet i hele Region Nordjylland ligger på 49.4 per 100.000 indbyggere. Det er altså væsentligt højere end det bekymringstal, regeringen satte i starten af pandemien på 20 per 100.000 indbyggere. Antallet af positive tests ligger på 0,36 på landsplan. I Nordjylland er tallet på 0,17 procent. Dog er Nordjylland det sted i Danmark, der har det laveste incidenstal. Se, hvordan det står til med smitten i din kommune herunder. Det seneste døgn er 44 personer blevet bekræftet smittet i Nordjylland og 19 personer er indlagt. Heraf er 7 indlagt på intensiv og 4 er i respirator.

Referat:
Tirsdag kan både skoler og liberale erhverv igen slå dørene op for kunder og elever - og i Nordjylland er smitten lavere end noget andet sted i landet.